User:369mam/sandbox

കൂറ(ചലച്ചിത്രം)


വൈശാഖ് ജോജന്‍ രചനയും സംവിധാനവും എഡിറ്റിംഗും നിർവ്വഹിച്ച 2021-ലെ ഇന്ത്യൻ മലയാളഭാഷാ മിസ്റ്ററി ത്രില്ലെർ ചലച്ചിത്രമാണ് കൂറ.ജോജന്‍ സിനിമാസിന്‍റെ ബാനറിൽ നിർമ്മിച്ച ചലച്ചിത്രത്തിൽ കീര്‍ത്തി ആനന്ദ്, വാര്‍ത്തിക്, പ്രൊഫ.ശോഭീന്ദ്രന്‍, ഐറീന മിഖായേല്‍വിച്ച്,ജെന്നീസ് സാഞ്ചസ് എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.ചിത്രത്തിന്‍റെ സഹനിര്‍മ്മാതാക്കള്‍ ഡോ. ബിന്ദു കൃഷ്ണാനന്ദ്, ഡോ.ദീപേഷ് കരിമ്പുങ്കര എന്നിവരാണ്. അരുണ്‍ കൂത്താടുത്താണ് ചിത്രത്തിന്‍റെ ഛായാഗ്രഹണം, കലാസംവിധാനം അതുല്‍ സദാനന്ദൻ, ശബ്ദമിശ്രണം ശ്യാംറോഷ്, അസിസ്റ്റന്‍റ് ഡയറക്ടര്‍ അക്ഷയ്കുമാര്‍, ഡിജിറ്റൽ ഹെഡ് നിപുൺ ഗണേഷ്, ചമയം ആതിര മണി. ചലച്ചിത്രത്തിന്‍റെ പ്രധാന ഭാഗങ്ങൾ വയനാട്, നിലമ്പൂര്‍, കോഴിക്കോട്, ഊട്ടി എന്നിവിടങ്ങളിലാണ് ചിത്രീകരിച്ചത്. കോവിഡ് പശ്ചാത്തലത്തിൽ 2021 സെപ്തംബര്‍ 9 ന് നീസ്ട്രീം, സൈന പ്ലേ എന്നീ ഒ.ടി.ടി പ്ലാറ്റ്ഫോമുകളിലൂടെ കൂറ റിലീസ് ചെയ്തു.

അഭിനേതാക്കള്‍
കീര്‍ത്തി ആനന്ദ് - സിസ്റ്റര്‍ ജെന്‍സി ജെയ്സണ്‍

വാര്‍ത്തിക് (ജിഷ്ണു സുരേഷ്) - വാര്‍ത്തിക്

പ്രൊ.ശോഭീന്ദ്രന്‍ - ജെയ്സണ്‍ സ്കറിയ

ആരാധ്യ - ജെന്‍സി ജെയ്സണിന്‍റെ ബാല്യം

അപര്‍ണ്ണ മേനോന്‍ - ബുദ്ധ

പൈച്ചു - പോലീസ് ഒഫീസര്‍ പ്രണാള്‍

എബി ജോസഫ് - പ്രൊ. ആന്‍റെണി

സുബിക്ഷ - സിസ്റ്റര്‍ ലെറ്റി

ധ്യാന്‍ ദേവ് - ബര്‍ണ്ണാഡ്

റംഷീന - എലീഷ

സംഗീത ജയ - ഡോ. രാധിക

ഷൈജു ഒളവണ്ണ - അഡ്വ. പ്രശാന്ത്

വൈശാഖ് ഭാസ്കരന്‍ - ടോം

സന്ദേശ് സത്യന്‍ - ഡെന്നി

അമോല്‍ ഖാസിര്‍ - എറിക്

രേഖ - സിസ്റ്റര്‍ മെസ്ലിന്‍

കഥാസംഗ്രഹം
വാർത്തിക് പിള്ള ഒരു മ്യൂസിക് കമ്പോസറാണ്. ചെന്നൈയിലെ കാമ്പസുകളിലൊന്നിലെ വിദ്യാർത്ഥിയായ വാർത്തിക് ഒരു ദിവസം കോളേജ് ലൈബ്രറിയിൽ അസാധാരണമായ ഒരു കാഴ്ച കാണാനിടയായി. കോളേജിലെ തന്‍റെ സീനിയറായ ജെൻസി ജെയ്‌സൺ കൂറകളെ തിന്നുന്നത് അവൻ കണ്ടു. അവൻ അവളെ പിന്തുടരാൻ ശ്രമിച്ചു, പക്ഷേ ഫലമുണ്ടായില്ല. ജെൻസിയുടെ കൂറകളെ തിന്നുന്ന ശീലത്തിൻ്റെ പിന്നിലെ നിഗൂഢത അറിയാനും സുന്ദരിയായ ജെൻസിയോടുള്ള തൻ്റെ ഇഷ്ടം വെളിപ്പെടുത്താനും വാര്‍ത്തിക് ആഗ്രഹിക്കുന്നു. ജെൻസി പങ്കെടുത്ത ഒരു വിരുന്നില്‍ അസാധാരണമായ ഒരു മരണം സംഭവിക്കുന്നു. ഈ സംഭവം തന്നെ ജെൻസിയെ സംബന്ധിച്ച് ചില നിഗൂഢതകൾ സൃഷ്ടിച്ചു. ഒരു രാത്രി വാര്‍ത്തിക്കിനൊപ്പം ജെൻസി മഠത്തില്‍ നിന്നും കടന്നുകളയുന്നു. ഇത് ചില വൈരുദ്ധ്യങ്ങളിലേക്ക് കഥയെ കൊണ്ടുപോവുന്നു.

സംഗീതം
കൂറയില്‍ മൂന്ന് ഗാനങ്ങളാണുള്ളത്. ഏ.ജി ശ്രീരാഗ് സംഗീതം നല്‍കി ഡോ. ദീപേഷ് കരിമ്പുങ്കര വരികളെയുതിയ ഇതു കനവോ എന്ന ഗാനം ഹൃദ്യ കെ. ആനന്ദ്, ഹരികൃഷ്ണന്‍ വി.ജി എന്നിവര്‍ ചേര്‍ന്നാണ് ആലപിച്ചിരിക്കുന്നത്. നിധിന്‍ പീതാംബരന്‍ സംഗീതം നല്‍കി വിഷ്ണു വി.പി വരികളെഴുതിയ പൂവിനിതള്‍ എന്ന ഗാനം വിജയ് യേശുദാസും ശ്രുതി പീതാംബരനും ചേര്‍ന്നാലപിച്ചു. നിധിന്‍ പീതാംബരന്‍ സംഗീതം നല്‍കി ഡോ. ദീപേഷ് കരിമ്പുങ്കരയും അമിത് കുമാറും (വിവര്‍ത്തനം) എഴുതിയ   ഫ്ലമെന്‍കോ എന്ന സ്പാനിഷ് ഗാനം കീര്‍ത്തി ആനന്ദും നിധിന്‍ പീതാംബരനും ചേര്‍ന്ന് ആലപിച്ചു.